Πρίαμος

Ο Πρίαμος ήταν πρόσωπο της ελληνικής μυθολογίας, βασιλιάς της Τροίας, γιος του βασιλιά Λαομέδοντα. Νέος ακόμη είδε την πρώτη καταστροφή της πόλης του· τον πήραν αιχμάλωτο, αλλά αργότερα εξαγοράστηκε και ανοικοδόμησε την Τροία, κάνοντάς την ισχυρή και πλούσια. Από την εξαγορά του αυτή πήρε και το όνομα «Πρίαμος», δηλαδή «αγορασμένος», ενώ μέχρι τότε ονομαζόταν Ποδάρκης. Είχε πολλές γυναίκες και ευνοούμενες, μεταξύ των οποίων σημαντικότερη ήταν η Εκάβη, με την οποία έκανε και τα περισσότερα παιδιά. Ήταν πατέρας 50 παιδιών, τα ονόματα των οποίων αναφέρονται σχεδόν όλα από την παράδοση. Περιγράφεται ως καλός, δίκαιος και αγαπητός στον λαό του βασιλιάς. Η προσωπικότητα και ο πόνος του περιγράφονται σε μια από τις ωραιότερες σκηνές της Ιλιάδας, στην εξαγορά του σώματος του νεκρού αγαπημένου γιου του, του Έκτορα. Πέθανε κατά την άλωση της Τροίας από το χέρι τού γιου τού Αχιλλέα, του Νεοπτόλεμου, πλάι στον οικογενειακό βωμό, αρνούμενος να αντισταθεί. Μόνο μετά τον θάνατο τού γιου του Έκτορα φαίνεται η μαχητικότητα και η αποφασιστικότητα τού γέρου βασιλιά. Για πρώτη φορά τότε τον βλέπουμε να χάνει και την ψυχραιμία του και τη συνηθισμένη ευγένεια, που τον διέκρινε, όταν, συντετριμμένος από το χαμό τού γιου του, τα βάζει με όποιον βλέπει μπροστά του και φέρεται άπρεπα. Μετά από αυτή την έκρηξη οργής και πόνου κάνει κάτι, που απαιτεί πραγματικά πολύ θάρρος. Πηγαίνει μέσα στη νύχτα στο στρατόπεδο των Αχαιών, για να ζητήσει από τον Αχιλλέα να του δώσει τον νεκρό Έκτορα, για να τον θάψει με όλες τις πρέπουσες τιμές. Μπροστά στην τόση γενναιότητα, ακόμη και ο ίδιος ο Αχιλλέας έμεινε άφωνος.

 Υπάρχει η πιθανότητα ο ομηρικός Πρίαμος να είναι ο ηγεμών της Βιλούσα (Fίλιον -Τροία) Piyama -Inarash, που συμμετείχε στην περίφημη μάχη του Καντές (1274 π.Χ.) με 500 άρματα και 5.000 πεζούς στο πλευρό των επικυριάρχων του Χετταίων. Ούτως άλλως το όνομα Piyama σημαίνει στην διάλεκτο των Λουβίων «δώρο», ό,τι περίπου και το όνομα Πρίαμος, που σημαίνει «αγορασμένος». Νυμφεύτηκε πρώτα την Αρίσβη και είχε τέκνο: Αίσακος, ονειρομάντης.Τη διαζεύχθηκε για χάρη της Εκάβης, από την οποία είχε 14 (Απολλόδωρος, Βιβλιοθήκη) ή 50 (Ευρυπίδης) τέκνα: Έκτορας, πρίγκιπας της Τροίας, ηγέτης των Τρώων στον Τρωικό Πόλεμο. Πάρις (Αλέξανδρος), απήγαγε την Ελένη, κόρη του Δία και της Λήδας και έτσι προκάλεσε τον Τρωικό Πόλεμο. Δηίφοβος, μετά το τέλος του Έκτορα έγινε ηγέτης των Τρώων. Πολύ γενναίος (αλκιμώτατος), σκότωσε τον Ασκάλαφο. Σκοτώθηκε από τον Οδυσσέα και τον Μενέλαο και έμεινε άταφος (μία εκδοχή) ή παντρεύτηκε την Ελένη (άλλη εκδοχή). Έλενος (Σκαμάνδριος), δίδυμος της Κασσάνδρας, μάντης. Αγάθων, αναφέρεται στην Ιλιάδα (Ω 249). Άντιφος [4], σκότωσε τον Λεύκο, αλλά σκοτώθηκε από τον Αγαμέμνονα. Πολίτης [1], πολύ γρήγορος, σκοτώθηκε από έναν γιο του Αχιλλέα κατά της άλωση της Τροίας. Ιππόνοος [1], αναφέρεται από τον Απολλόδωρο στη Βιβλιοθήκη. Πάμμονας, αναφέρεται στην Ιλιάδα (Ω 250). Πολύδωρος, τον έστειλε ο Πρίαμος με θησαυρό στην αδελφή του Ιλιόνη, σύζυγο του Πολυμήστορα βασιλιά της Θράκης, όμως εκείνος οικειοποιήθηκε τον θησαυρό σκοτώνοντας τον Πολύδωρο. Τρωίλος, τον σκότωσε ο Αχιλλέας. Χερσιδάμαντας, σκοτώθηκε από τον Οδυσσέα. Ιλιόνη, παντρεύτηκε τον Πολυμήστορα βασιλιά της Θράκης. Κασσάνδρα, δίδυμη του Έλενου, μάντης που δεν γινόταν πιστευτές οι ρήσεις της. Με την άλωση της Τροίας δόθηκε στον Αγαμέμνονα, αλλά η σύζυγός του τους σκότωσε. Κρέουσα, παντρεύτηκε τον Αινεία και απέκτησαν τον Ασκάνιο (Ίουλο. Λαοδίκη, παντρεύτηκε τον Ελικάωνα (ή τον Τήλεφο). Πολυξένη, θυσιάστηκε στον τάφο του Αχιλλέα.Από τη Λαοθόη, κόρη του Άλτεω βασιλιά των Λελέγων, είχε: Λυκάων, ο Αχιλλεάς τον αιχμαλώτισε και τον πώλησε ως δούλο, αλλά επέστρεψε στη μάχη, όπου τον σκότωσε ο Αχιλλέας.Από τη νύμφη Αλεξιρρόη, κόρη του ποτάμιου θεού Γρανικού, είχε: Αίσακος, ονειρομάντης.Από την Καστιάνειρα, που καταγόταν από την Αισύμη, είχε: Γοργυθίωνας, σκοτώθηκε από τον Τεύκρο του Τελαμώνα.Από σκλάβες είχε φυσικά τέκνα: (νόθος) Δημοκόωντας [1], τον σκότωσε ο Οδυσσέας. (νόθος) Κεβριόνης, σκοτώθηκε από τον Πάτροκλο. (νόθος) Δόρυκλος, τον σκότωσε ο Αίας τού Τελαμώνα. (νόθος) Ίσος, τον σκότωσε ο Αγαμέμνονας. (νόθος) Μηδεσικάστη, παντρεύτηκε τον Ίμβριο, που σκοτώθηκε από τον Τεύκρο.Από μη γνωστή γυναίκα (-ες): Τελέσθας, σκοτώθηκε από τον Διομήδη. Χρομίος [1], σκοτώθηκε από τον Τεύκρο. Εχέμμονας, σκοτώθηκε από τον Διομήδη. Άμυκος, σκοτώθηκε από τον Τούρνο βασιλιά των Ραιτύλων (Βιργίλιος). Ο αστεροειδής 884 Πρίαμος (884 Priamus) της Τρωικής Ομάδας, ο οποίος ανακαλύφθηκε το 1917, πήρε το όνομά του από τον μυθικό βασιλιά.